http___lonewolf.com.hr_2015_12_17_ratovi-zvijezda-sila-se-budi-recenzija-filma__1.xml
1.1 1.2 1.3 1.4 2.1 2.2
One can only hope Star Wars: The Force Awakens is as good as its marketing campaign, because every single bit of Disney’s advertising for this film has been top notch! Everything The Blot sees just gets me more excited about the return of Star Wars with giving us as little details about the movie’s storyline as possible. Check out this new set of Episode VII character movie posters. They’re so basic, yet amazing! Star Wars: The Force Awakens Character Movie Poster Set 1 features one sheet theatrical movie posters of Daisy Ridley as Rey, John Boyega as Finn, Adam Driver as Kylo Ren, Harrison Ford as Han Solo and Carrie Fisher as Leia. Episode VII opens in theaters across the US on December 18, 2015.
1.1 2.1 3.1 4.1 4.2 5.1 6.1 7.1 7.2 7.3 7.4 7.5 7.6 7.7 8.1 8.2 8.3 8.4 9.1 9.2 9.3 9.4 9.5 10.1 10.2 10.3 10.4 11.1 11.2 11.3 11.4 11.5 11.6 12.1 12.2 13.1 13.2 13.3 13.4 13.5 13.6 14.1 14.2 14.3 14.4 14.5 14.6 14.7 14.8 14.9 14.10 14.11 14.12 15.1 15.2 15.3 15.4 16.1 16.2 16.3 16.4 16.5 16.6 16.7
Oko sedme epizode Ratova zvijezda se stvorio nevjerojatan hype pretvorivši ga u najiščekivaniji film svih vremena, ali za razliku od filmova iz prethodne trilogije, Sila se budi je očekivanja i opravdala Naziv originala: Star Wars Episode VII: The Force Awakens Uloge: Daisy Ridley, Adam Driver, John Boyega, Harrison Ford, Mark Hamill, Carrie Fisher, Oscar Isaac Redatelj: J.J. Abrams Trajanje: 135 minuta Datum premijere: 17. prosinac 2015. Početkom 1999. godine počela je ludnica iščekivanja novih Ratova zvijezda: Fantomske prijetnje. Nakon 16 godine čekanja, od Povratka Jedija, fanovi nisu mogli dočekati dan premijere novog filma, koji je trebao služiti kao prequel originalne trilogije. Iščekivanje je bilo na nivou, ako ne i veće, od iščekivanja epizode V: Imperij uzvraća udarac, ali silni hype koji se stvorio oko Fantomske prijetnje se pretvorio u masovno razočarenje viĐEnim. Fantomska prijetnja nije bila na tragu originalne trilogije, i fanovi su bili ogorčeni. Novih 16 godina kasnije, oko novih Ratova zvijezda, prvog dijela treće trilogije, se stvorio još i veći hype. Godinu dana od pojave prvog teaser – trailera, i puštanja informacija na kapaljku, atmosfera se pred premijeru dovela do usijanja, i slobodno se moglo reći da je Sila se budi najiščekivaniji film svih vremena! Ali, ovaj put, za razliku od Fantomske prijetnje, film je itekako ispunio očekivanja! Radnja se događa 30 godina nakon događanja iz Povratak Jedija. Luke Skywalker je kao posljednji Jedij nestao bez traga, a za vrijeme njegova odsustva tamna snaga Prvi red se uzdiže i prijeti Republici. Na planeti Yukka sudbina spoji sakupljačicu otpada Rey i Finna, odbjeglog jurišnika Prvog odreda, a njih put dalje dovede do Han Soloa i Chewbacce. Svi imaju zadatak odvesti droida BB8 do Pokreta otpora jer droid u sebi ima kartu koja bi ih mogla dovesti do Luke Skywalkera. Odakle početi ovu recenziju? Možda od toga što bi svi zajedno trebali zahvaliti dragom Bogu što postoji netko poput J.J. Abramsa! Čovjek koji je spasio franšizu Zvjezdanih staza, oživio je Ratove zvijezda, i samo jednim filmom uspio prebrisati sve ono što je Lucas upropastio epizodama 1 – 3! Ratovi zvijezda su konačno dobili dostojan nastavak, nastavak koji tako miriše na original! Već od same prve scene, nakon početnih letećih slova koja su nas uvela u priču, i pojavljivana dobro nam poznate krstarice, bilo je očigledno da će Abrams znati gdje treba dirnuti. Ovaj genijalac je itekako dobro napravio domaći zadatak – uvidio je sve Lucasove greške, pokupio sve ono najbolje iz originalne trilogije, modificirao te scene i stvorio jedan stvarno fantastičan film. Ne trebate se bojati kad kažem da je pokupio najbolje scene, jer ovdje nije riječ o kopiranju, već će vas neke scene podsjetiti na sve legendarne scene iz originalne trilogije, a opet ćete uživati u nečem novom! Abrams je savršeno dozirao doslovno sve – počevši od hommagea originalu, akciju, karatkerizaciju likova, humor (humor je pogotovo savršeno pogođen)… apsolutno je sve savršeno pogođeno! Ritam filma je nevjerojatan! Možda nije non stop akcija kao u pobješnjelom Maxu: Divlja cesta, ali nije ni daleko. U niti jednom trenutku nije dosadno, i baš svaka scena je izuzetno važna za radnju pa će vam pogled stalno držati prikovan za platno. Za razliku od epizoda 1 – 3, ovdje nema praznog hoda, ispraznih razgovora i nepotrebne ljubavne priče! Ovaj film je prava akcijska bajka, a akcijske scene su, što je bilo za očekivati, spektakularne i pravi užitak su za gledanje. Film je vizualno nevjerojatan, fotografija ostavlja bez daha – od pustinje do snijega, a Abrams se srećom nije previše oslanjao na CGI, što je pun pogodak, pa je C-3PO čak ima neki retro izgled 80-tih – još jedna stvar koja tako vuče na original! Fanove je već prije obradovala vijest da su svi originalni glavni likovi tu, i stvarno – osjećaj koji me prožeo kada su se prvi put pojavili Han Solo i Chewbacca, ako i Millennium Falcon, je nešto što je teško opisati. Princeza Leia je također tu, baš kao i Luke Skywalker, ali o njemu neću pisati jer je ova recenzija bez spoilera. Od novih likova najimpresivnija je Rey u čijoj ulogi je odlična Daisy Ridley, koja je pravo otkriće! Rey je simpatična, ali i badass djevojka oko koje se najviše i vrti radnja ovog filma, i koja će oČigledno imati jako veliku ulogu u nastavcima. John Boyega, kao odbjegli jurišnik, je također pilično dobar, i kemija između njega i Rey je iznenađujuće dobra, iako očekivana. Jedno od velikih iznenađenja je pilot Poe u čijoj je ulozi Oscar Isaak, koji tako neodoljivo podsjeća na Hana Soloa i nadam se da će u nastavcima dobiti više prostora. Ugodno iznenađenje je i droid BB8 za kojeg sam se bojao da bi mogao izgledati kao mješavina R2-D2 i Jar Jar Binksa, ali maleni loptasti droid je na kraju ispao kao odličan nasljednik R2-D2-a! Ne pojavljuje se u previše scena, i izuzetno je zabavan. Posebna dio moram posvetiti novom negativcu Kylu Renu. Sudeći po trailerima i slikama, bilo je očigledno da je Darth Vader dobio dostojnog nasljednika. I stvarno, kada se prvi put pojavi, Kylo Ren ostavlja jednako zastrašujuć dojam kao i Darth Vader u svojoj uvodnoj sceni u Novoj nadi. Dapače, sa svojim vatrenim mačem Kylo Ren izgleda još i opakije i impresivnije. Međutim, sve se to izgubi onaj tren kada Kylo Ren skine svoju masku (i dalje smo bez spoilera). Tom akcijom Kylo Ren u djeliću sekunde prestaje biti misteriozni negativac, već čovjek. To me u tom trenutku prilično razočaralo jer Darth Vader je također prestao biti onako zastrašujuć kada je na samom kraju, u svojim posljednjim trenucima skinuo svoju masku. Maska označava misterioznost, a ljudi se uvijek boje nepoznatog i misterioznog. Ipak, u ovom slučaju skidanje maske, i humanizacija ima itekako smisla. Neću otkrivati detalje, ali Kylo Ren je u ovom filmu tek u usponu, i humanizacijom lika Abrams ga je pokazao kao čovjeka koji se još uvijek bori između ljudske i tamne strane, želeći postati nova mračna snaga u svemiru. Baš ono što je Lucas neuspješno napravio u prequel trilogiji, Abrams je tako uspješno napravio s Kylom Renom. Stoga jedva čekam vidjeti što će biti u nastavku s Kylom Renom. Sila se budi je doslovno transformacijski film, film koji je trebao natjerati fanove da zaborave na Lucasove tri avanture s početka 00-tih, vratiti franšizu na stare staze slave iz 80-tih, te postaviti temelje za daljnje nastavke. Ovaj je film imao očigledan zadatak predavanja štafete iz ruka originalne postave u ruke novih nada, i u tome je itekako uspio. Već je vidljivo tko će biti novi Luke Skywalker, tko će biti novi Han Solo, a tko novi Yoda. I ne samo da je uspio u zadatku, nego je uspio u tome da već po izlasku s projekcije počnemo s nestrpljenjem ičekivati osmu epizodu! Sila se budi ima izuzetno jak „wow efekt“ i nakon izalaska iz kina osjećaji se samo pojačavaju. Sedma epizoda je stoga, barem po mom skromnom mišljenju, apsolutni pogodak! Ukoliko ste odrasli na „drugoj“ trilogiji, možda vam film i neće ostaviti tako odličan dojam, ali ako ste od onih koji su odrasli na originalnoj trilogiji, film oduševljava baš zbog toga što miriše kao originalna trilogija. Abrams ne kopira stvari, već sve najbolje iz originalne trilogije koristi kao inspiraciju, i kao način privlačenja stare publike. Sila se budi ima odličan ritam, akcija je spektakularna, novi likovi su odlični, novi negativac je impresivan, a povratak stare ekipe je samo plus. Nakon 22 godine čekanja, Ratovi zvijezda su dobili toliko čekani dostojan nastavak, stoga moja ocjena i ne može biti drukčija nego prva „regularna“ petica!Adam Driver, Akcija, Carrie Fisher, Daisy Ridley, Harrison Ford, J.J. Abrams, John Boyega, Mark Hamill, Oscar Isaac, Ratovi zvijezda, SF